CELEX: 62021TN0488
Language: et
Date: 2021-08-10 00:00:00
Title: Kohtuasi T-488/21: 10. augustil 2021 esitatud hagi – Tralux jt versus parlament

18.10.2021   
            
            
               ET
            
            
               Euroopa Liidu Teataja
            
            
               C 422/20
            
         
      10. augustil 2021 esitatud hagi – Tralux jt versus parlament
      (Kohtuasi T-488/21)
      (2021/C 422/27)
      Kohtumenetluse keel: prantsuse
      
         Pooled
      
      
         Hagejad: Tralux, Société Générale de travaux – Luxembourg Sàrl (Leudelange, Luksemburg), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Mulhouse, Prantsusmaa), Energie & Environnement – Ingénieurs Conseils (Niederanven, Luksemburg), Edeis (Ivry-sur-Seine, Prantsusmaa) (esindaja: advokaat G. Krieger)
      
         Kostja: Euroopa Parlament
      
         Nõuded
      
      Hagejad paluvad Üldkohtul:
      
                  —
               
               
                  võtta käesolev hagi vorminõuetele vastavana menetlusse;
               
            
                  —
               
               
                  tunnistada hagi sisuliselt põhjendatuks;
               
            seega
      
                  —
               
               
                  tühistada Euroopa Parlamendi 20. juuli 2021. aasta otsus, millega lükati hagejate 16. aprilli 2021. aasta pakkumus tagasi.
               
            
         Väited ja peamised argumendid
      
      Põhjendamaks hagi otsuse peale, millega lükati tagasi pakkumus, mille nad esitasid hankemenetluses nr 06D10/2020/SI2KAD-01, mis puudutab Euroopa Elamuskeskuse ja konverentsikeskuse kavandamist ja ehitamist Luksemburgi, esitavad hagejad üheainsa väite, mille kohaselt on rikutud määruse 2018/1046 (1) artiklit 51. Hagejad põhjendavad seda väidet mitme argumendiga. Esiteks leiavad nad, et nad vastavad valikukriteeriumidele, sh minimaalse töötajate arvu kriteeriumile. Teiseks väidavad hagejad, et hanke alusdokumentides ei olnud märgitud, et tuleb esitada tõendid, kuna vastasel juhul ei võeta pakkumust vastu. Nad lisavad lõpetuseks, et hankija nõudel võis pakkumusi täpsustada pärast nende esitamist. Igal juhul ei olnud need täpsustused hagejate hinnangul sellised, mis oleksid esitatud dokumente oluliselt muutnud.
      
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).